**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL ŠILUTĖS RAJONO SAVIVALDYBĖS TARYBOS 2016 M. LAPKRIČIO 24 D. SPRENDIMO NR. T1-491 „DĖL VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ, VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ DYDŽIŲ BEI ATLIEKŲ KIEKIO DEKLARAVIMO TVARKOS APRAŠO“ PAKEITIMO**

2018 m. gruodžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono savivaldybės taryba n u s p r e n d ž i a:

Pakeisti Šilutės rajono savivaldybės tarybos 2016 m. lapkričio 24 d. sprendimą Nr. T1-491 „Dėl vietinės rinkliavos už komunalinių atliekų surinkimą ir tvarkymą nuostatų, vietinės rinkliavos už komunalinių atliekų surinkimą ir tvarkymo dydžių bei atliekų kiekio deklaravimo tvarkos aprašo“:

1. 2.2 papunkčiu patvirtintus Vietinės rinkliavos už komunalinių atliekų surinkimą ir tvarkymą kintamos dalies dydžius: lentelės 1 eilutės grafoje „Rinkliava Eur/mėn.“ vietoj skaičiaus „0,07“ įrašyti „0,06“ ir 8 eilutės toje pačioje grafoje vietoj skaičiaus „0,96“ įrašyti skaičių „0“ [(pridedama](PAS02priedas01VK.docx)).
2. 3 punktu patvirtintą Šilutės rajono savivaldybės atliekų turėtojų atliekų kiekio deklaravimo tvarkos aprašą :
	1. II skyriaus 18 punktą išdėstyti taip:

„18. Perskaičiuojant metinį mišrių komunalinių atliekų kiekį iš tūrio (m) į masės vienetą t (tonomis), naudojamas perskaičiavimo koeficientas k = 0,2000 t/m³“;

2.2. Komunalinių atliekų deklaracijos metinio bendro komunalinių atliekų kiekio (t) apskaičiavimo 7 grafą išdėstyti taip ([pridedama](PAS02priedas01VK.docx)):

„7 grafa (t) = 6 grafa x 0,2000 t/m³“.

3. Šis sprendimas įsigalioja nuo 2019 m. sausio 1 d.

Savivaldybės meras

|  |  |  |  |
| --- | --- | --- | --- |
| Virgilijus Pozingis | Mindaugas Būdvytis | Živilė Targonskienė | VitaStulgienė |
| 2018-12- | 2018-12-04 | 2018-12-06 G | 2018-12-05 |

Rengė

M. Būdvytis

D. Dimičiukienė

2018-12-04

**ŠILUTĖS RAJONO SAVIVALDYBĖS ADMINISTRACIJOS**

**Viešųjų paslaugų skyrius**

**AIŠKINAMASIS RAŠTAS**

**DĖL ŠILUTĖS RAJONO SAVIVALDYBĖS TARYBOS 2016 M. LAPKRIČIO 24 D. SPRENDIMO NR. T1-491 „DĖL VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ, VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ DYDŽIŲ BEI ATLIEKŲ KIEKIO DEKLARAVIMO TVARKOS APRAŠO“ PAKEITIMO**

2018 m. gruodžio 4 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Parengto sprendimo projekto tikslas pakeisti Vietinės rinkliavos už komunalinių atliekų surinkimą ir tvarkymą kintamos dalies dydžiai priedo 1 ir 8 eilutę, vietinės rinkliavos už komunalinių atliekų surinkimą ir tvarkymo dydžių bei atliekų kiekio deklaravimo tvarkos aprašo 18 punktą. |
| ***2. Kaip šiuo metu yra sureguliuoti projekte aptarti klausimai.***  |
|  Sprendimo projektas parengtas vadovaujantis Lietuvos Respublikos Vyriausybės 2013 m. liepos 24 d. nutarimu Nr. 711 „Dėl vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ ir Lietuvos Respublikos aplinkos ministro 2012 m. spalio 23 d. įsakymu Nr.D1-857 patvirtintais „Minimaliais komunalinių atliekų tvarkymo paslaugos kokybės reikalavimais“ (toliau – Reikalavimai). Reikalavimų 71 punkte nustatytos rekomendacijos -  garažų bendrijose, sodininkų bendrijose ar kituose bendrojo naudojimo objektuose  komunalinių atliekų konteinerių aikšteles statyti ne didesniu kaip 150 metrų atstumu nuo bent vieno įvažiavimo, tačiau yra susidariusi praktika, kad garažų bendrijų teritorijose, kurios yra atokiose miesto vietose, neaptvertos, nesaugomos, prieinamos pašaliniams žmonėms, esančiuose konteineriuose Šilutės rajono gyventojai, kurie nėra garažų naudotojai, palieka komunalinėms atliekoms nepriskiriamas atliekas (pavojingas atliekas, nebetinkamas naudoti padangas, automobilių detales, baldus, statybines atliekas, žaliąsias atliekas). Dėl šios priežasties po sprendimo įsigaliojimo bus panaikinti komunalinių atliekų konteineriai prie garažų bendrijų, gyventojams nebebus sudaroma galimybė netinkamai atsikratyti atliekomis. Atsižvelgus į tai, kad garažų bendrijų teritorijose nebebus atliekų konteinerių, garažų naudotojams rekomenduojama susidariusias mišrias komunalines atliekas išmesti prie daugiabučių namų į bendro naudojimo konteinerius ar individualius konteinerius. |
| ***3. Kokių pozityvių rezultatų laukiama.*** |
| Pakeitus Vietinės rinkliavos už komunalinių atliekų surinkimą ir tvarkymą kintamos dalies dydžiai priedo 1 eilutę sumažėja Vietinės rinkliavos už komunalinių atliekų surinkimą ir tvarkymą kintamos dalies dydis gyvenamosios paskirties objektams.8 eilutės grafoje „Rinkliava Eur/mėn.“ vietoje 0,96 pakeičiama į 0,00. Panaikinus komunalinių atliekų konteinerius prie garažų bendrijų nebebus sudaroma galimybė netinkamai atsikratyti atliekomis. Pakeitus Šilutės rajono savivaldybės atliekų turėtojų atliekų kiekio deklaravimo tvarkos aprašo II skyriaus 18 punktą keičiasi mišrių komunalinių atliekų kiekio iš tūrio (m3) į masės vienetą t (tonas) perskaičiavimo koeficientas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nėra |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| Po šio sprendimo priėmimo bus pakeistas Šilutės rajono savivaldybės tarybos 2016 m. lapkričio 24 d. sprendimas Nr. T1-491. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| R[eikia. Pridedama](PAS02Antikorupcinis%20vertinimas.docx) |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra |
| ***8. Projekto autorius ar autorių grupė.*** |
|  Viešųjų paslaugų skyriaus Vyriausiasis specialistas Mindaugas Būdvytis |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Komunalinės atliekos |
| ***10. Kiti, autorių nuomone, reikalingi pagrindimai ir paaiškinimai.*** |
| - |

Vyriausiasis specialistas Mindaugas Būdvytis

 **(Autorius, pareigos) (parašas) (vardas, pavardė)**